
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1305 

26 Ιουλίου 2007 


ΑΠΟΦΑΣΕΙ Σ 

Αριθμ. Οικ. 2358 

Απαγορευτικά, περιοριστικά και λοιπά ρυθμιστικά μέτρα 
για την προστασία και διαχείριση επιφανειακών και 
υπογείων υδάτων του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τον ν. 1650/1986 «Για την προστασία του περιβάλλο¬ 
ντος» (ΦΕΚ 160/16.10.1986/τ. Α') όπως τροποποιήθηκε με 
το ν. 3010/2002) «Εναρμόνιση του ν. 1650/1986 με τις Οδη¬ 
γίες 97/11/ Ε.Ε. και 96/61/Ε.Ε. (ΦΕΚ 91/25.4.2002/τ.Α'). 

2. Τον ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική Αυτο¬ 
διοίκηση και άλλες διατάξεις» (ΦΕΚ 107/30.5.1997/τ. Α'). 

3. Τον ν. 3199/2003 «Προστασία και διαχείριση των 
υδάτων - Εναρμόνιση με την Οδηγία 2000/60/ΕΚ του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000» και ιδιαίτερα με το άρθρο 5 παρ. 6 
(Φ.Ε.Κ. 280 /9.12.2003/τ. Α'). 

4. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο του π.δ. 63 (ΦΕΚ 98/22.4.2005) 

5. Το π.δ. 227/12.6.1987 «Χαρακτηρισμός βιοτεχνικών 
και βιομηχανικών επιχειρήσεων ως γεωργικών» (ΦΕΚ 
100/28.6.1987/τ. Α') 

6. Το π.δ. 60/12.3.1998 «Καθορισμός χωρικής αρμοδιό¬ 
τητας των Τμημάτων Διαχείρισης Υδατικών Πόρων της 
Περιφέρειας» (Φ.Ε.Κ. Α' 61/24.3.1998 ) 

7. Το π.δ. 51/2.3.2007 «Καθορισμός μέτρων και διαδικα¬ 

σιών για την ολοκληρωμένη προστασία και διαχείριση 
των υδάτων.κ.λπ.» (Φ.Ε.Κ. Α' 54/8.3.2007) 

8. Την υπ’ αριθμ. Φ/16/6631/1.6.1989 κοινή υπουργική 
απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην άρδευση» (Φ.Ε.Κ. 428/2.6.1989/τ. Β'). 

9. Την υπ’ αριθμ. Δ11 /Φ.16/8500/22.3.1991 κοινή υπουργική 
απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην ύδρευση» (Φ.Ε.Κ. 174/26.3.1991/τ. Β'). 

10. Την υπ’ αριθμ. Υ2/2600/2001 κοινή υπουργική 
απόφαση «Ποιότητα νερού ανθρώπινης κατανάλωσης» 
(ΦΕΚ 892/11.7.2001/τ. Β'). 

11. Την υπ’ αριθμ. οικ. 47630/16.11.2005 κοινή υπουργική 


απόφαση «Διάρθρωση της Διεύθυνσης Υδάτων της Πε¬ 
ριφέρειας» (ΦΕΚ 1688/1.12.2005/τ. Β'). 

12. Την υπ’ αριθμ. 43504/5.12.2005 κοινή υπουργική 
απόφαση «Κατηγορίες αδειών χρήσης υδάτων και 
εκτέλεσης έργων αξιοποίηση τους, διαδικασία έκδο¬ 
σης, περιεχόμενο και διάρκεια ισχύος αυτών» (Φ.Ε.Κ. 
1784/20.12.2005/τ. Β'). 

13. Την υπ’ αριθμ. 271/15.7.2004 απόφαση του Νομαρχι¬ 
ακού Συμβουλίου Θεσσαλονίκης «Απαγορευτικά, περιο¬ 
ριστικά και λοιπά ρυθμιστικά μέτρα για την προστασία 
του υδατικού δυναμικού του Νομού Θεσσαλονίκης». 

14. Την υπ’ αριθμ. 6919/11.2.2004 «Χαρακτηρισμός των 
λιμναίων χερσαίων και υδάτινων περιοχών του υγρο- 
τοπικού συστήματος των λιμνών Βόλβης-Κορώνειας και 
Μακεδονικών Τεμπών ως «Εθνικό Πάρκο Υγροτόπων 
των λιμνών Κορώνειας-Βόλβης και των Μακεδονικών 
Τεμπών» και καθορισμός ζωνών προστασίας και καθο¬ 
ρισμός χρήσεων, όρων και περιορισμών δόμησης.» (ΦΕΚ 
248/ 5.3.2004/ τ. Δ') και το Παράρτημα 1 «Οριοθέτηση 
περιοχών προστασίας Εθνικού Πάρκου Υγροτόπου των 
λιμνών Κορώνειας-Βόλβης και των Μακεδονικών Τε¬ 
μπών» (ΦΕΚ 416/24.5.2004/τ. Δ'). 

15. Τις μέχρι σήμερα εκπονηθείσες υδρογεωλογικές, 
υδρολογικές, περιβαλλοντικές, μελέτες διαχείρισης 
ορεινών ρεμάτων και λοιπές μελέτες του επιφανειακού 
και υπόγειου υδατικού δυναμικού του Ν. Θεσ/νίκης. 

16 Τα υπ’ αριθμ. 190359/15.9.2006,190914/6.10.2006 και 
115246/26.2.2007 Υ.ΠΕ.ΧΩ.Δ.Ε./ Κεντρική Υπηρεσία Υδά- 
των/Διεύθυνση Υποστήριξης και ανάπτυξης έγγραφα 
«Ερωτήματα σχετικά με την εκτέλεση έργων αξιοποί¬ 
ησης υδατικών πόρων και την έκδοση αδειών χρήσης 
νερού». 

17. Το υπ’ αριθμ. 460/23.4.2007 έγγραφο του Εθνικού 
Ιδρύματος Αγροτικής Έρευνας (ΕΘΙΑΓΕ). 

18. Το υπ’ αριθμ. 371/5.6.2007 έγγραφο του Φορέα Δι¬ 
αχείρισης Εθνικού Πάρκου Κορώνειας-Βόλβης-Μακεδο- 
νικών Τεμπών, αποφασίζουμε: 

Τη λήψη και εφαρμογή απαγορευτικών, περιοριστι¬ 
κών και λοιπών ρυθμιστικών μέτρων στη χρήση των 
επιφανειακών και υπόγειων υδατικών πόρων του Νομού 
Θεσσαλονίκης, τα οποία στοχεύουν στη διατήρηση ή 
αποκατάσταση των επιφανειακών και υπόγειων υδά¬ 
των σε ποσοτικά και ποιοτικά όρια για την εξασφάλιση 
του κοινού οφέλους και των μελλοντικών αναγκών σε 
νερό. 

Α. ΓΕΝΙΚΕΣ ΡΥΘΜΙΣΕΙΣ 

Α1. Έκδοση αδειών- Διαδικασίες 

1. Κάθε έργο που σχετίζεται με απόληψη επιφανειακών 
ή υπόγειων νερών, ρύθμιση (τάφροι, χείμαρροι, ρέματα 
ποτάμια), αποθήκευση (φράγματα, δεξαμενές), καθαρι¬ 
σμός (εξυγίανση, αφαλάτωση) απαιτεί άδεια εκτέλεσης 
ή/και χρήσης σύμφωνα με την υπ’ αριθμ. 43504/5.12.2005 
κοινή υπουργική απόφαση. 

2. Η διαδικασία έκδοσης των αδειών χρήσης επιφανει¬ 
ακών και υπόγειων υδάτων και εκτέλεσης έργων αξιο¬ 
ποίησής τους καθώς και τα σχετικά δικαιολογητικά που 
απαιτούνται καθορίζονται στην υπ’ αριθμ. 43504/5.12.2005 
κοινή υπουργική απόφαση. Η άδεια χορηγείται από την 
Δ/νση Υδάτων της Π.Κ.Μ. με απόφαση του Γενικού Γραμ- 
ματέα της Περιφέρειας Κεντρικής Μακεδονίας και η 
ισχύς της δεν μπορεί να υπερβεί τα 10 χρόνια. 

3. Κάθε έργο που εκτελείται χωρίς την σχετική άδεια 
είναι παράνομο. 

4. Όταν υποβάλλονται δύο ή περισσότερες αιτήσεις 
ενδιαφερομένων για τη χορήγηση άδειας ανόρυξης 
γεώτρησης ή πηγαδιού στην ίδια περιοχή και δεν υφί- 
στανται οι προϋποθέσεις (προβλεπόμενη καλλιεργήσι¬ 
μη έκταση, αποστάσεις κ.α.), χορηγείται άδεια για την 
ανόρυξη μίας μόνο γεώτρησης κοινής χρήσης, εφόσον 
έτσι πληρούνται οι απαιτούμενες προϋποθέσεις. Για το 
λόγο αυτό οι ενδιαφερόμενοι συγκροτούν ομάδα (με 
συμβολαιογραφική πράξη) και ορίζουν αρχηγό στου 
οποίου το αγροτεμάχιο κατασκευάζεται το έργο. 

5. Η ανόρυξη της γεώτρησης ή του πηγαδιού θα εκτε- 
λείται σε αγροτεμάχιο που ανήκει στην κυριότητα, νομή 
και κατοχή του ενδιαφερομένου. 

6. Η ποσότητα νερού που θα αντλείται από κάθε έργο 
υδροληψίας (γεώτρηση - πηγάδι - έργο υδροληψίας 
χρήσης επιφανειακού νερού) καθορίζεται στην άδεια 
χρήσης που θα λαμβάνει ο ενδιαφερόμενος προσκομί¬ 
ζοντας τα στοιχεία κατασκευής του έργου. Η ποσότητα 
θα ελέγχεται με υδρόμετρο που υποχρεωτικά θα τοπο¬ 
θετείται από τον ενδιαφερόμενο, στο σωλήνα εξαγωγής 
του νερού από την υδροληψία και σε σημείο εμφανές 
ώστε να μπορεί να ελεγχθεί από την Υπηρεσία. 

7. Η διαπίστωση της μη τοποθέτησης του υδρομέτρου 
σε οποιοδήποτε έλεγχο του έργου της υδροληψίας θα 
έχει σαν αποτέλεσμα την ανάκληση της άδειας, τη μη 
ηλεκτροδότηση του έργου ή τη διακοπή της ηλεκτρο- 
δότησης εφόσον έχει ηλεκτροδοτηθεί καθώς και την 
επιβολή προστίμου. 

8. Η τοποθέτηση του πιεζομετρικού σωλήνα είναι υπο¬ 
χρεωτική, τοποθετείται σύμφωνα με τα τεχνικά στοιχεία 
της χορηγηθείσας άδειας και πρέπει να βρίσκεται σε 
λειτουργία ώστε να είναι εφικτή η μέτρηση της στάθμης 
από την Υπηρεσία. 

9. Η μέθοδος άρδευσης και η ποσότητα νερού που 
αναφέρεται στις άδειες είναι δεσμευτική. Η άρδευση 
με σταγόνες είναι υποχρεωτική για τις αρδευόμενες 
εκτάσεις από νέες γεωτρήσεις ή νέες χρήσεις νερού, 
όπου είναι εφικτό. 

10. Η ηλεκτροδότηση του έργου υδροληψίας θα γίνε¬ 
ται αφού ο ενδιαφερόμενος αποκτήσει την άδεια χρή¬ 
σης νερού σύμφωνα με την υπ’ αριθμ. 43504/5.12.2005 
κοινή υπουργική απόφαση. 

Α2. Διαδικασία αντικατάστασης υφισταμένων έργων 
υδροληψίας 


Γ ια την αντικατάσταση των νομίμως λειτουργούντων 
έργων υδροληψίας που έχουν αποδεδειγμένα αχρη- 
στευθεί από φυσικά αίτια (πτώση στάθμης ή τοιχω¬ 
μάτων) ή καταστραφεί από τεχνητά αίτια (διάβρωση 
σωλήνων, καταπτώσεις τοιχωμάτων κλπ.), τηρείται η 
διαδικασία αδειοδότησης όπως αυτή που καθορίζε¬ 
ται στην υπ’ αριθμ. 43504/5.12.2005 κοινή υπουργική 
απόφαση χωρίς να ληφθεί υπόψη η απόσταση άλλων 
έργων υδροληψίας. Κατά τη διαδικασία αυτή η Διεύ¬ 
θυνση Υδάτων θα συνεκτιμά τους λόγους αχρήστευσης 
ή καταστροφής. Η αντικατάσταση επιτρέπεται σε όλες 
τις περιοχές του Νομού Θεσ/νίκης, συμπεριλαμβανομέ¬ 
νων και των περιοχών όπου ισχύουν απαγορευτικά ή 
περιοριστικά μέτρα. 

Ειδικότερα μπορεί να αντικατασταθεί έργο, με άδεια 
που εκδόθηκε σύμφωνα με τις διατάξεις του ν. 3199/2003 
ή του ν. 1739/1987 ή βεβαίωση της ΔΕΗ για ηλεκτρο¬ 
δότηση της γεωτρήσεις προ της εφαρμογή της του ν. 
1739/1987, καθώς επίσης και έργο αγροτικής χρήσης 
που ηλεκτροδοτήθηκε μέσω του προγράμματος αγρο¬ 
τικού εξηλεκτρισμού του Υπουργείου Γεωργίας πριν 
το 1989, μετά από βεβαίωση της αρμόδιας κατά χρήση 
Υπηρεσίας, στην οποία θα προσδιορίζονται στοιχεία 
του έργου και ο χρόνος έναρξης του εξηλεκτρισμού 
του. Η σχετική άδεια θα εκδίδεται με τους παρακάτω 
πρόσθετους όρους: 

1. Η θέση της νέας γεώτρησης ή πηγαδιού θα προσδι¬ 
ορίζεται σε μικρή απόσταση από την υφισταμένη (έως 
15 μ.) εκτός αν αιτιολογείται η περαιτέρω απομάκρυνση, 
ιδιαίτερα σε περιπτώσεις όπου υπάρχουν άλλες γεω¬ 
τρήσεις σε μικρή απόσταση από το υφιστάμενο έργο. 

2. Το νέο έργο υδροληψίας θα κατασκευάζεται (τε¬ 
χνικές προδιαγραφές) με τα ίδια τεχνικά χαρακτηρι¬ 
στικά της παλιάς γεώτρησης ή κατά την κρίση της 
Υπηρεσίας. 

3. Δεν θα χορηγείται άδεια αντικατάστασης υφιστά¬ 
μενης γεώτρησης όταν αυτή έχει αποσωληνωθεί ή έχει 
επιχωθεί και επομένως δεν είναι δυνατό να διαπιστωθεί 
η ύπαρξή της. 

4. Το έργο υδροληψίας (π.χ. γεώτρηση) που αντικα¬ 
θίσταται με την προαναφερθείσα διαδικασία, θα κατα- 
στρέφεται με δαπάνη του ενδιαφερομένου και δεν θα 
λαμβάνεται υπόψη στον καθορισμό των θέσεων των 
νέων γεωτρήσεων, εκτός και αν η Υπηρεσία ορίσει δι¬ 
αφορετικά. Ο ενδιαφερόμενος μετά την λειτουργία της 
νέας υδροληψίας θα προσκομίζει στην υπηρεσία υπεύ¬ 
θυνη δήλωση του ν. 1599/1986 για την πραγματοποίηση 
της καταστροφής της. 

5. Κατά τη χορήγηση άδειας για αντικατάσταση υφι¬ 
στάμενης αρδευτικής γεώτρησης είναι υποχρεωτική η 
αλλαγή της μεθόδου άρδευσης στη μέθοδο με στα¬ 
γόνες. 

Α3. Διαδικασία ανανέωσης αδειών χρήσης νερού έρ¬ 
γων υδροληψίας 

Η διαδικασία ανανέωσης των αδειών γίνεται σύμφωνα 
με τα όσα προβλέπονται στην υπ’ αριθμ. 43504/5.12.2005 
κοινή υπουργική απόφαση, άρθρο 3, χωρίς να ληφθεί 
υπόψη η απόσταση άλλων έργων υδροληψίας εφόσον 
δεν υπάρχει διαφοροποίηση στους όρους της παλιάς 
άδειας. Σε περίπτωση που προκύπτει διαφοροποίηση 
των όρων της παλιάς άδειας (στρ., ποσότητα, χρήση, 

κ.λπ.) εφαρμόζονται οι παρακάτω παράγραφοι Α4 & 
Α5. 

Α4. Διαδικασία επέκτασης αδειών χρήσης νερού έρ¬ 
γων υδροληψίας 

Η διαδικασία επέκτασης (διαφοροποίηση των όρων 
της αρχικής άδειας) των αδειών γίνεται σύμφωνα με 
τα όσα προβλέπονται στην υπ’ αριθμ. 43504/5.12.2005 
κοινή υπουργική απόφαση, λαμβάνοντας υπόψη τους 
κατά τόπους περιορισμούς. 

Επέκταση των αδειών χρήσης νερού είναι δυνατή στις 
περιοχές που δεν έχουν απαγορευτεί οι νέες εκτελέσεις 
έργων υδροληψίας και εφόσον η υφιστάμενη υδροληψία 
έχει δυνατότητα να καλύψει τις αιτούμενες ανάγκες. 

Α5. Διαδικασία αλλαγής χρήσης νερού έργων υδρο¬ 
ληψίας 

Η διαδικασία αλλαγής χρήσης νερού των αδειών γίνε¬ 
ται σύμφωνα με τα όσα προβλέπονται στην υπ’ αριθμ. 
43504/5.12.2005 κοινή υπουργική απόφαση, λαμβάνοντας 
υπόψη τους κατά τόπους περιορισμούς και όρους που 
προβλέπονται για τη ζητούμενη χρήση. 

Α6. Καθαρισμός υφισταμένων γεωτρήσεων - πηγα- 
διών 

Ο καθαρισμός έργου υδροληψίας και ανάπτυξή τους 
με χρήση κομπρεσέρ καθώς και η δοκιμαστική άντληση 
με αντλητικό συγκρότημα , προκειμένου να διαπιστωθεί 
ή να αξιολογηθεί η δυναμικότητα της υδροληψίας, δεν 
υπόκειται στην διαδικασία έκδοσης αδείας, όμως ο εν¬ 
διαφερόμενος υποχρεούται να ενημερώσει εγγράφως 
την Διεύθυνση Υδάτων νωρίτερα από την έναρξη των 
εργασιών ώστε η υπηρεσία αν το κρίνει απαραίτητο να 
παρακολουθήσει τις εργασίες αυτές. 

Α7. Τήρηση όρων Άδειας - Κυρώσεις 

Ο ενδιαφερόμενος υποχρεούται να εφαρμόσει τους 
όρους και τους περιορισμούς που αφορούν τα τεχνικά 
χαρακτηριστικά του έργου υδροληψίας όπως αυτά ανα¬ 
γράφονται στην άδεια π.χ. για κατασκευή γεώτρησης 
είναι: η ακριβής θέση (συντεταγμένες X, Ψ), ο αριθμός 
του αγροτεμαχίου, το βάθος, η διάμετρος των σωλή¬ 
νων, η ελάχιστη απόσταση από γειτονικές γεωτρήσεις, 
η μέγιστη αντλούμενη ποσότητα νερού, η τοποθέτηση 
πιεζομετρικού σωλήνα και υδρομέτρου κ.α. Επίσης υπο- 
χρεούται να επιδείξει την άδεια στον κατασκευαστή του 
έργου για να λάβει γνώση του περιεχομένου της και να 
συμμορφωθεί με τους όρους της καθώς και να υπάρ¬ 
χει αντίγραφο αυτής κατά την διαδικασία κατασκευής 
επιτόπου του έργου. 

Αρμοδιότητα και ευθύνη για την παρακολούθηση και 
τον έλεγχο της τήρησης των όρων και των αδειών, τόσο 
της χρήσης όσο και της εκτέλεσης έργου αξιοποίησης 
υδατικών πόρων έχει η Δ/νση Υδάτων συνεπικουρούμε- 
νοι κατά περίπτωση από τις Νομαρχιακές Υπηρεσίες και 
τα Αστυνομικά Όργανα (ν.δ. 1277/1972 αρθ. 11 παρ. β), 

Η μη τήρηση των όρων της άδειας θα επισύρει διοι¬ 
κητικές και ποινικές κυρώσεις σύμφωνα με τα άρθρα 
13 και 14 του ν. 3199/2003. 

Β. ΑΠΑΓΟΡΕΥΤΙΚΑ ΜΕΤΡΑ 

1. Απαγορεύεται η κατασκευή ιδιωτικού έργου υδρολη¬ 
ψίας (ανόρυξη γεώτρησης ή πηγαδιού κτλ.) σε απόσταση 
μικρότερη των 500 πι από γεωτρήσεις και πηγές, των 
οποίων τα νερά χρησιμοποιούνται για την αντιμετώπιση 


υδρευτικών αναγκών Δήμων, Κοινοτήτων και οικισμών. 

2. Απαγορεύεται η ανόρυξη υδρευτικής γεώτρησης 
ή πηγαδιού, της οποίας το νερό προορίζεται για πόση 
και οικιακή χρήση, σε απόσταση μικρότερη των 1.000 πι 
από εν ενεργεία Χώρους Υγειονομικής Ταφής Απορριμ¬ 
μάτων (ΧΥΤΑ), χωματερές και από χώρους εναπόθεσης 
αστικών υγρών αποβλήτων και βιομηχανικών στερεών 
και υγρών αποβλήτων και σε απόσταση μικρότερη των 
500 πι από δημόσια κοιμητήρια. 

3. Απαγορεύεται η ανόρυξη γεώτρησης ή πηγαδιού 
καθώς και η κατασκευή έργου αξιοποίησης γεωθερμικού 
πεδίου, σε απόσταση μικρότερη των 1.000 πι από τις 
θερμές πηγές Θέρμης, Λαγκαδά, Νυμφόπετρας, Νέας 
Απολλωνίας και της Ιαματικής Πηγής Σουρωτής χω¬ 
ρίς την έγκριση της αρμόδιας υπηρεσίας του Ε.Ο.Τ., η 
οποία λαμβάνεται κατά το στάδιο της Έγκρισης των 
Περιβαλλοντικών Όρων. 

4. Απαγορεύεται η ανόρυξη γεώτρησης καθώς και η 
ανανέωση άδειας, όταν οι ανάγκες σε νερό μπορούν να 
καλυφθούν από συλλογικό δίκτυο αντίστοιχης χρήσης 
νερού. 

5. Απαγορεύεται η ανόρυξη ή ανανέωσης άδειας αρ¬ 
δευτικής γεώτρησης ή πηγαδιού σε περιοχή όπου λει¬ 
τουργεί συλλογικό αρδευτικό δίκτυο, με εξαίρεση τις 
γεωτρήσεις που προορίζονται για την άρδευση ειδικών 
καλλιεργειών, οι οποίες χρειάζονται νερό κατά τη χρο¬ 
νική περίοδο που το συλλογικό αρδευτικό δίκτυο δεν 
θα λειτουργεί. 

6. Απαγορεύεται η επέκταση της άδειας χρήσης νερού 
σε περιοχές που απαγορεύεται η ανόρυξη νέων αρδευ¬ 
τικών γεωτρήσεων καθώς και για γεωτρήσεις που έχουν 
ανορυχθεί κατ’ εξαίρεση για συγκεκριμένο σκοπό. 

7. Απαγορεύεται η ανόρυξη γεώτρησης ή πηγαδιού 
εντός του εγκεκριμένου ρυμοτομικού σχεδίου και η ανα¬ 
νέωση ή αντικατάσταση αυτών σε ζώνες που εκ των 
υστέρων εντάχθηκαν σε αυτό. 

8. Απαγορεύεται η ανόρυξη αρδευτικής γεώτρησης ή 
πηγαδιού σε περιοχές που έχουν κηρυχθεί ή βρίσκονται 
σε αναδασμό, σύμφωνα με το ν. 674/1977, μέχρι την ολο¬ 
κλήρωση των σχετικών διαδικασιών, δηλαδή μέχρι την 
παραλαβή των νέων αγροτεμαχίων από τους ιδιοκτήτες, 
χωρίς άδεια από την επιτροπή αναδασμού. 

9. Απαγορεύεται η ανόρυξη γεώτρησης ή πηγαδιού 
1000 μ. από τη θάλασσα (κυματωγή). 

10. Απαγορεύεται η ανόρυξη γεώτρησης για υδρευτική 
χρήση σε ακτίνα 500μ. περιμετρικά του αγροτεμαχίου 
στο οποίο στεγαζόταν το εργοστάσιο φυτοφαρμάκων 
ΔΙΑΝΑ στην Σταυρούπολη. 

11. Απαγορεύεται η απόρριψη βοθρολυμάτων εντός 
κλειστών λεκανών απορροής όπου λειτουργούν υδρευ- 
τικές γεωτρήσεις 

12. Απαγορεύεται η μεταφορά αρδευτικού νερού σε 
απόσταση μεγαλύτερη των 1000 πι από την πηγή υδρο¬ 
ληψίας 

Απαγορεύεται η ανόρυξη γεωτρήσεων σε αποστά¬ 
σεις : 

α) Στο βασικό εθνικό δίκτυο, 60 πι από τον άξονα της 
οδού και όχι λιγότερο των 40 πι από το όριο αυτής ή 
το όριο των βοηθητικών δρόμων. 

β) Στο δευτερεύον εθνικό δίκτυο, 45 πι από τον άξονα 
της οδού 



19444 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Στο πρωτεύον επαρχιακό δίκτυο, 20 ηη από τον 
άξονα της οδού. 

δ) Στο αγροτικό οδικό δίκτυο, 6 πι από το όριο της 
οδού. 

13. Απαγορεύεται η διάθεση νερού σε τρίτους που δεν 
αναφέρονται στην άδεια χρήσης νερού. 

14. Στις περιοχές και τις ζώνες του Νομού που προ¬ 
στατεύονται, σύμφωνα με τον ν. 1650/1986 άρθρο 18,19 
και 20 τα σχετικά Προεδρικά Διατάγματα και τις σχε¬ 
τικές Κοινές Υπουργικές Αποφάσεις και με Διεθνείς 
Συμβάσεις, Κοινοτικές Οδηγίες και Κανονισμούς, ισχύουν 
οι όροι και οι περιορισμοί που προβλέπονται από το 
σχεδίασμά τους, (Σχέδιο κοινής υπουργικής απόφασης 
σχέδιο π.δ. και π.δ.) για την προστασία του περιβάλλο¬ 
ντος. Ορίζονται ειδικοί όροι προστασίας του υδατικού 
δυναμικού της λεκάνης Ανθεμούντα, οι οποίοι φαίνονται 
στο Παράρτημα της παρούσας απόφασης, καθώς και 
ζώνες προστασίας της λεκάνης Λιμνών Βόλβης Κορώ- 
νειας σύμφωνα με την υπ’ αριθμ. 6919 /11.2.2004 κοινή 
υπουργική απόφαση. 

15. Απαγορεύεται η ανόρυξη οποιοσδήποτε γεώτρη¬ 
σης ή πηγαδιού, όπως φαίνεται στον συνημμένο χάρ¬ 
τη, εντός της ζώνης υψηλής προστασίας (ζώνη Α) της 
Λεκάνης του Ανθεμούντα, που ορίζεται από τα σημεία 
1 (κόμβος ΑΜΥΙ_υΜ ΗΕΕΙΑ3), το δρόμο της Γ εωργικής 
Σχολής προς Περαία μέχρι το σημείο 12 (διασταύρωση 
Πλαγιαρίου ή «Μηδέν») και κλείνει στα σημεία 13 και 14 
(Ραδιοφωνικός Σταθμός). 

16. Απαγορεύεται η ανόρυξη νέων γεωτρήσεων στις 
περιοχές που βρίσκονται μεταξύ της ακτογραμμής και 
της οδικής σύνδεσης διασταύρωσης αεροδρομίου έως 
και διασταύρωσης Αγγελοχωρίου. 

17. Απαγορεύεται στην υδρολογική Λεκάνη Μυγδονίας 
(Λίμνες Κορώνεια και Βόλβη) η άρδευση με εκτοξευτή- 
ρες (κανονάκια, καρούλια) κατά τους μήνες της αρδευ¬ 
τικής περιόδου Ιούνιο, Ιούλιο και Αύγουστο από την 10η 
πρωινή έως και την 16η απογευματινή. 

Την ίδια περίοδο των παραπάνω μηνών οι Βιομηχανι¬ 
κές γεωτρήσεις θα μειώσουν την αντλούμενη ημερήσια 
ποσότητα νερού κατά 20%. 

18. Απαγορεύεται η χρήση επιφανειακού νερού για άρ¬ 
δευση από ποτάμια ή ρέματα χωρίς άδεια, η οποία όμως 
για να χορηγηθεί, πέραν των προβλεπομένων στην υπ’ 
αριθμ. 43504/2005 κοινή υπουργική απόφαση, θα πρέπει 
να υποβληθεί πλήρης και τεκμηριωμένη υδραυλική και 
υδρογεωλογική μελέτη. 

19. Απαγορεύεται η άντληση από τις λίμνες Κορώνεια 
και Βόλβη οποιονδήποτε ποσοτήτων νερού και για οποι- 
ονδήποτε λόγο πλην της πυρόσβεσης (κοινή υπουργική 
απόφαση 6919/11.2.2004 άρθρο 4 παρ. 5) 

20. Απαγορεύεται η ανόρυξη υδρογεωτρήσεων σε 
απόσταση μικρότερη των 250μ. από την ακτογραμμή 
φυσικών λιμνών, 50μ. από την κοίτη του Αξιού ποταμού, 
30μ. από την κοίτη του Γαλλικού ποταμού και 20μ. από 
τις όχθες ρεμάτων ή χειμάρρων μόνιμης ή εποχιακής 
ροής και ΙΟμ. από το όριο στραγγιστικών και αποχε¬ 
τευτικών τάφρων 

Β1. Αποστάσεις μεταξύ Γεωτρήσεων 

Μεταξύ των νέων και των υφισταμένων νομίμως λει- 
τουργούντων έργων υδροληψίας (γεωτρήσεων, πηγαδι- 
ών, κ.τ,λ.) ορίζονται οι εξής ελάχιστες αποστάσεις: 


Νέα Γεώτρηση/ 
Χρήση 

Υφιστάμενη Γ εώτρηση / Χρήση 

Απόσταση, 

πι 

Ι.Υ.Χ, Ι.Α.Χ., Ι.Β.Χ. 

Υδροληψία Συλλογικού Δικτύου 
Ύδρευσης & Άρδευσης 

500 

Δ.Υ.Χ., Δ.Α.Χ. 

Υδροληψία Συλλογικού 
Υδρευτικού, Αρδευτικού Δικτύου, 
με συναίνεση του φορέα. 

300 

Δ.Υ.Χ., Δ.Α.Χ., 
Δ.Β.Χ. 

Ι.Υ.Χ, Ι.Α.Χ, Ι.Β.Χ. σε όλη την 
έκταση του Νομού 

150 

Νέα Γ εώτρηση/ 
Χρήση 

Υφιστάμενη Γ εώτρηση / Χρήση 

Απόσταση, 

πι 

Ι.Α.Χ. 

Ι.Υ.Χ, Ι.Α.Χ, Ι.Β.Χ. 
στη λεκάνη Μυγδονίας ζώνη Γ 

300 

Ι.Α.Χ. 

Ι.Α.Χ. 

στη λεκάνη Αξιού και ειδικότερα 
δυτικά του οδικού άξονα Ν. 
Χαλκηδόνα - Άθυρα και εντός 
ορίων του Νομού 

300 

Ι.Α.Χ. 

Ι.Υ.Χ, Ι.Α.Χ, Ι.Β.Χ. 

στη λεκάνη του Γ αλλικού και σε 
τμήμα της λεκάνης του Αξιού 

150 

Ι.Α.Χ. 

Ι.Υ.Χ, Ι.Α.Χ, Ι.Β.Χ. 
στις υπόλοιπες περιοχές του 
Νομού 

250 

Ι.Υ.Χ. 

Ι.Υ.Χ, Ι.Α.Χ, Ι.Β.Χ. 
σε όλο το Νομό 

100 

Ι.Β.Χ. 

Ι.Υ.Χ, Ι.Β.Χ, Ι.Α.Χ. 

Σε όλο το Νομό 

150 


ΕΠΕΞΗΓΗΣΕΙΣ: Ι.Υ.Χ. = Ιδιωτική Υδρευτική Χρήση 
Ι.Α.Χ. = Ιδιωτική Αρδευτική Χρήση 
Ι.Β.Χ. = Ιδιωτική Βιομηχανική Χρήση 
Δ.Υ.Χ. = Δημόσια Υδρευτική Χρήση 
Δ.Α.Χ. = Δημόσια Αρδευτική Χρήση 

*Οριοθέτηση τμημάτων λεκανών: 

α) Λεκάνη Ανθεμούντα: η περιοχή που περικλείεται 
από τη γραμμή που ορίζεται από τα σημεία: αερογέ¬ 
φυρα Θέρμης της Νέας Εθνικής Οδού Θεσσαλονίκης 
- Χαλκιδικής, αερογέφυρα Ν. Ρυσίου της ίδιας οδού, 
οικισμός Ταγαράδων, Αγίας Παρασκευής, Σουρωτής, 
Βασιλικών, Λουτρών Θέρμης, Νέας Ραιδεστού, Θέρμης 
και αερογέφυρα Θέρμης της Νέας Εθνικής Οδού Θεσ¬ 
σαλονίκης - Χαλκιδικής. (Ορίζεται από τα σημεία 1-20 
που δίνονται στο παράρτημα). Ισχύουν οι περιορισμοί 
του Παραρτήματος. 

β) Λεκάνη Γαλλικού-Αξιού: η περιοχή που περικλείεται 
από τη σιδηροδρομική γραμμή Θεσσαλονίκης - Ευζώνων 
μέχρι το όριο των Νομών Θεσσαλονίκης - Κιλκίς, το ΒΔ 
όριο του Νομού Θεσσαλονίκης μέχρι την επαρχιακή 
οδό Κουφαλίων - Νέας Χαλκηδόνας, εθνική οδός Νέας 
Χαλκηδόνας - Γιαννιτσών μέχρι το Δ όριο του Νομού 
Θεσσαλονίκης, το Δ όριο του Νομού Θεσσαλονίκης μέ¬ 
χρι τη θάλασσα. 

γ) Λεκάνη Λιμνών Βόλβης Κορώνειας η περιοχή ορί¬ 
ζεται από το ΦΕΚ 416Δ/24.5.2004 

Γ. ΠΕΡΙΟΡΙΣΤΙΚΑ ΜΕΤΡΑ 

Αφορούν την κατασκευή νέων έργων υδροληψίας κα¬ 
θώς και τη χρήση υπόγειων και επιφανειακών υδατικών 
πόρων. Κριτήριο για τη χορήγηση άδειας εκτέλεσης 
έργου υδροληψίας και χρήσης νερού αποτελεί ο σκοπός 
και η ποσότητα του απαιτούμενου νερού, κατά περίπτω- 

ση. Για την έκδοση άδειας εκτέλεσης έργου και χρήσης 
νερού, εκτός από τις γενικές προϋποθέσεις που περι¬ 
λαμβάνονται στο κεφάλαιο Α1, πρέπει να πληρούνται 
οι παρακάτω ειδικοί κατά χρήση όροι: 

Γ1.Ύδρευση 

Οι γεωτρήσεις των συλλογικών υδρευτικών δικτύων 
είναι έργα προτεραιότητας 

Για την ύδρευση 

• μεμονωμένων εκτός σχεδίου κατοικιών 

• ξενοδοχείων, κατασκηνώσεων, οαπιρίηο και οικι¬ 
σμών 

• Αγροτουριστικών εγκαταστάσεων (ανεξάρτητα δυ¬ 
ναμικότητας), εφόσον έχουν ενταχθεί σε επιδοτούμενα 
προγράμματα. 

• Βιομηχανιών, Αγροτοβιομηχανιών, Βιοτεχνιών και 
Πρατήριο Υγρών Καυσίμων 

Γ ια τη χορήγηση άδειας εκτέλεσης έργου και χρήσης 
νερού υδρευτικής γεώτρησης απαιτείται οικοδομική 
άδεια και χορηγείται εφόσον δεν είναι δυνατόν να 
υδροδοτηθούν από συλλογικό δίκτυο. Στην περίπτωση 
αυτή απαιτείται απόφαση του Δημοτικού Συμβουλίου 
από την οποία θα προκύπτει ότι ο Δήμος αδυνατεί να 
καλύψει τις ανάγκες τους. Σε περίπτωση που δύο ή 
περισσότερες οικίες βρίσκονται σε απόσταση μικρότερη 
των 300μ από την πηγή υδροληψίας, είναι δυνατή η 
χορήγηση ομαδικής άδειας. 

Για τις δημοτικές γεωτρήσεις αλλά και τις άλλες 
προαναφερόμενες περιπτώσεις υδρευτικής γεώτρησης 
η άδεια χρήσης νερού για ύδρευση θα χορηγείται 
αφού πιστοποιηθεί από εργαστήριο ότι το νερό είναι 
κατάλληλο σύμφωνα με τις παραμέτρους της Κ.Υ.Α. 
υπ’ αριθμ. Υ2/2600/2001 «Ποιότητα νερού ανθρώπινης 
κατανάλωσης». 

Γ2. Αγροτική χρήση 

Γ2.1. Άρδευση 

α) Γ ια τη χορήγηση άδειας εκτέλεσης έργου υδρολη¬ 
ψίας και χρήσης νερού για άρδευση (ανόρυξη αρδευ¬ 
τικής γεώτρησης) απαιτείται ελάχιστη καλλιεργήσιμη 
έκταση 50 στρεμμάτων για αροτριαίες καλλιέργειες και 
20 στρεμμάτων για εγκατεστημένες δενδρώδεις καλλι¬ 
έργειες και αμπελοκαλλιέργειες. Η παραπάνω έκταση 
μπορεί να διανέμεται σε πολλά αγροτεμάχια ιδιόκτητα 
ή νοικιασμένα. Τα ιδιόκτητα αγροτεμάχια πρέπει να κα¬ 
ταλαμβάνουν ελάχιστη συνολική έκταση ίση με 10 στρ., 
ενώ η μίσθωση των υπόλοιπων αγροτεμαχίων πρέπει να 
είναι διάρκειας κατ’ ελάχιστον 6 ετών με συμφωνητικά 
υπογεγραμμένα από τους συμβαλλόμενους, θεωρημένα 
για το γνήσιο της υπογραφής καθώς και υπογεγραμμένα 
από τον Γεωπόνο της Δ/νσης Αγροτικής Ανάπτυξης. Η 
γεώτρηση θα κατασκευάζεται υποχρεωτικά σε ιδιόκτη¬ 
το αγροτεμάχιο. 

β) Στην περίπτωση που ο ενδιαφερόμενος (φυσικό 
πρόσωπο ή ομάδα) είναι κατά κύριο επάγγελμα αγρό¬ 
της, όπως ορίζεται από τον Καν. 950/1997, γεγονός που 
πιστοποιείται με το αντίγραφο της φορολογικής του 
δήλωσης (δήλωση οικογενειακού εισοδήματος) για το 
προηγούμενο οικονομικό έτος, ισχύουν τα της προη¬ 
γούμενης παραγράφου, με τη διαφορά ότι ιδιόκτητα 
αγροτεμάχια θα θεωρούνται και τα μισθωμένα 1 θετούς 
διάρκειας. Τα εν λόγω μισθωτήρια θα είναι με μορφή 
συμβολαιογραφικού εγγράφου και θα έχουν μεταγράφει 
στο υποθηκοφυλακείο. 


γ) Όταν ο ως άνω ενδιαφερόμενος καλλιεργεί υπαί¬ 
θρια κηπευτικά απαιτείται ελάχιστη ιδιόκτητη έκταση 
10 στρ., ανθοκομικά 5 στρ., ενώ αν καλλιεργεί μποστα- 
νικά απαιτείται ελάχιστη έκταση 20 στρ., από τα οποία 
τουλάχιστον τα 10 στρ. πρέπει να είναι ιδιόκτητα. Ο 
αγρότης που λαμβάνει την άδεια εκτέλεσης έργου 
υδροληψίας και χρήσης νερού έχει την υποχρέωση να 
προσκομίσει παραστατικά πώλησης των αγροτικών του 
προϊόντων,στην αδειοδοτούσα υπηρεσία. 

Γ2.2. Αγροτική χρήση σε επιδοτούμενες εκμεταλλεύ¬ 
σεις. 

Γ ια τη χορήγηση άδειας εκτέλεσης έργου υδροληψίας 
(ανόρυξης γεώτρησης) και χρήσης νερού στους αγρότες 
που εντάσσονται σε αναπτυξιακά προγράμματα που 
χρηματοδοτούνται από την ΕυρωπαϊκήΈνωση (Καν.950/ 
97κ.α) απαιτείται η προσκόμιση βεβαίωσης της Δ/νσης 
Γεωργικής Ανάπτυξης και να βεβαιώνει ότι ο ενδιαφε¬ 
ρόμενος έχει τις προϋποθέσεις ένταξής του σε σχέδιο 
βελτίωσης. Οι παραπάνω περιπτώσεις εξαιρούνται από 
τη Γ2.1 παραπάνω παράγραφο που προσδιορίζονται 
οι ελάχιστες εκτάσεις. Μετά την εκτέλεση του έργου 
υδροληψίας και εντός ενός έτους από την έκδοση της 
σχετικής άδειας, ο αγρότης υποχρεούται να καταθέσει 
στην αδειοδοτούσα υπηρεσία αντίγραφο της απόφασης 
έγκρισης του Σχεδίου Βελτίωσης της γεωργικής του εκ¬ 
μετάλλευσης. Σε περίπτωση δικαιολογημένης καθυστέ¬ 
ρησης για λόγους ανωτέρας βίας, κατά την κρίση της 
αδειοδοτούσας υπηρεσίας, δίνεται παράταση χρονικού 
διαστήματος της άδειας του έργου, με την προϋπόθεση 
ότι αυτό αποδεδειγμένα δεν έχει εκτελεστεί. 

Γ2.3. Αρδευση θερμοκηπίου ή φυτωρίου 

Γ ια τη χορήγηση άδειας εκτέλεσης έργου υδρολη¬ 
ψίας (ανόρυξης γεώτρησης) και χρήσης νερού για την 
άρδευση θερμοκηπίου ή φυτωρίου απαιτείται ελάχιστη 
έκταση 1 στρέμματος για καλλιέργεια ανθοκομικών και 
καλλωπιστικών φυτών ή πολλαπλασιαστικού υλικού και 
2 στρεμμάτων για οποιαδήποτε άλλη καλλιέργεια. Επι¬ 
πλέον απαιτείται η ύπαρξη εγκαταστάσεων του θερμο¬ 
κηπίου ή άλλη προέγκριση του σχεδίου ή άδεια εγκα¬ 
τάστασης φυτωρίου και πρόσθετα άλλα δικαιολογητικά 
κατά την κρίση της αδειοδοτούσας υπηρεσίας. 

Γ2.4. Κτηνοτροφία 

Γ ια τη χορήγηση άδειας εκτέλεσης έργου υδροληψίας 
(ανόρυξης γεώτρησης) και χρήσης νερού για την κάλυψη 
των αναγκών σε νερό των πτηνοτροφικών και κτηνο¬ 
τροφιών εγκαταστάσεων, καθώς και των εκτροφείων 
ζώων, απαιτείται η άδεια εγκατάστασης της μονάδας, η 
Απόφαση Έγκρισης Περιβαλλοντικών Όρων της μονάδας 
παράλληλα με την Ε.Π.Ο. της γεώτρησης και δήλωση 
του ν. 1599/86 ότι το νερό θα χρησιμοποιηθεί μόνο για 
την κάλυψη των αναγκών της μονάδας. 

Γ2.5. Υδατοκαλλιέργεια 

Γ ια τη χορήγηση άδειας εκτέλεσης έργου υδρολη¬ 
ψίας και χρήσης νερού (ανόρυξης γεώτρησης) για την 
κάλυψη των αναγκών σε νερό των ιχθυοκαλλιεργειών, 
καλλιεργειών οστρακοειδών και λοιπών υδατοκαλλιερ¬ 
γειών, απαιτείται η άδεια εγκατάστασης της μονάδας, η 
Απόφαση Έγκρισης Περιβαλλοντικών Όρων της μονάδας 
παράλληλα με την Ε.Π.Ο. της γεώτρησης και δήλωση 
του ν. 1599/1986 ότι το νερό θα χρησιμοποιηθεί μόνο 
για την κάλυψη των αναγκών της μονάδας υδατοκαλ¬ 
λιέργειας. 

Γ2.6. Αγροτοβιομηχανία 

Για τη χορήγηση άδειας ανόρυξης γεώτρησης για την 
κάλυψη των αναγκών σε νερό των αγροτοβιομηχανι- 
ών και των αγροτοβιοτεχνιών, (κατάλογος π.δ. 227/87), 
απαιτείται η οικοδομική άδεια, η άδεια εγκατάστασης 
ή λειτουργίας της μονάδας και η Απόφαση Έγκρισης 
Περιβαλλοντικών Όρων της μονάδας παράλληλα με την 
Ε.Π.Ο. της γεώτρησης. 

Γ3. Βιομηχανική χρήση 

Γ ια τη χορήγηση άδειας ανόρυξης γεώτρησης για την 
κάλυψη των αναγκών σε νερό που χρησιμοποιείται στη 
γραμμή παραγωγής των βιομηχανιών και των βιοτεχνιών 
απαιτείται η άδεια εγκατάστασης ή λειτουργίας της 
υφιστάμενης μονάδας εφόσον αυτή ήδη λειτουργεί και 
η Απόφαση Έγκρισης Περιβαλλοντικών Όρων της μονά¬ 
δας παράλληλα με την Ε.Π.Ο. της γεώτρησης καθώς και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών της μονάδας. 

Γ4. Ενεργειακή χρήση 

Γ ια τη χορήγηση άδειας εκτέλεσης έργου αξιοποίησης 
υδατικών πόρων για ενεργειακή χρήση (υδροηλεκτρικοί 
σταθμοί, γεωθερμία), απαιτούνται τα δικαιολογητικά 
που προσδιορίζονται από την αντίστοιχη ειδικότερη 
νομοθεσία αυτών των έργων. 

Γ5. Αναψυχή 

Για τη χορήγηση άδειας έργων υδροληψίας και χρή¬ 
σης νερού σε δραστηριότητες που σχετίζονται με αθλη¬ 
τισμό ή αναψυχή όπως πισίνες, κολυμβητήρια δημόσιας 
χρήσης, κολύμβηση, ιστιοπλοΐα, ερασιτεχνική αλιεία, 
γκολφ, χλοοτάπητες γηπέδων κ.τ.λ. τα δικαιολογητικά 
που απαιτούνται είναι: 

• αυτά που προβλέπονται στην υπ’ αριθμ. 43504/2005 
υπουργική απόφαση. 

• η άδεια εγκατάστασης της δραστηριότητας. 

• όσα προσδιορίζονται από την αντίστοιχη ειδικότερη 
νομοθεσία του ΕΟΤ, ειδικά δικαιολογητικά που ορίζονται 
κατά περίπτωση από την αδειοδοτούσα υπηρεσία. 

Γ6. Πολλαπλή χρήση 

Γ ια τη χορήγηση άδειας έργου υδροληψίας, προκειμένου 
να καλυφθούν ανάγκες σε νερού περισσότερο της μίας 
χρήσης, καθώς και για άλλη χρήση που δεν εντάσσεται 
στις προαναφερόμενες χρήσεις, απαιτείται η Απόφαση 
Έγκρισης Περιβαλλοντικών Όρων της δραστηριότητας ή 
έργου, εφόσον το έργο εμπίπτει σε έργα και δραστηριό¬ 
τητες της υπ’ αριθμ. 69269/5387/1990 κοινή υπουργική από¬ 
φαση, η άδεια ίδρυσης ή εγκατάστασης της μονάδας ή του 
έργου, τα δικαιολογητικά που προβλέπονται για την κάθε 
επιμέρους χρήση, και δήλωση του ν. 1599/1986 ότι το νερό 
θα χρησιμοποιηθεί μόνο για την κάλυψη των αναγκών, 
όπως αυτές προσδιορίζονται από την άδεια χρήσεων νε¬ 
ρού. Επισημαίνεται ότι κατά την διαδικασία αδειοδότησης 
πολλαπλής χρήσης λαμβάνονται υπόψη οι περιορισμοί και 
όροι που αφορούν την κάθε χρήση χωριστά. 

Γ7. Εμφιάλωση 

Γ ια την χορήγηση άδειας έργου υδροληψίας από επι¬ 
χειρήσεις εμφιάλωσης πόσιμου νερού τα δικαιολογητικά 
που απαιτούνται (εκτός αυτών που προβλέπονται στην 
ΚΥΑ 43504/05) είναι η άδεια εγκατάστασης της μονάδας 
και αναλύσεις ενός έτους (4 εποχές) που να πιστοποιούν 
ότι το νερό συμφωνεί με τις παραμέτρους της υπ’ αριθμ. 
Υ2/2600/2001 κοινής υπουργικής απόφασης «Ποιότητα 
νερού ανθρώπινης κατανάλωσης». 


Γ8. Γεωτεχνικές γεωτρήσεις 

Οι γεωτεχνικές γεωτρήσεις που γίνονται για να αξιο¬ 
λογηθεί το υπέδαφος με σκοπό την υλοποίηση τεχνικού 
έργου ή κτιριακής κατασκευής δεν απαιτούν άδεια, δεν 
φέρουν παραμένουσα σωλήνωση και εκτελούνται κα¬ 
τόπιν εγκεκριμένης μελέτης 

Ο ενδιαφερόμενος υποχρεούται να ενημερώσει 
εγγράφως την Διεύθυνση Υδάτων νωρίτερα από την 
έναρξη των εργασιών ώστε η υπηρεσία αν το κρίνει 
απαραίτητο να παρακολουθήσει τις εργασίες αυτές. 

Γ.9 Γεωτρήσεις αξιοποίησης γεωθερμικής βαθμίδας 

Οι γεωτρήσεις που γίνονται για ψύξη-θέρμανση 
εγκαταστάσεων μέσω της αξιοποίησης γεωθερμικής 
βαθμίδας εκτελούνται ύστερα από άδεια της Διεύ¬ 
θυνσης Βιομηχανίας του Νομού Θεσσαλονίκης, με 
κοινοποίηση στη Δ/νση Υδάτων, στην οποία θα πε- 
ριγράφονται λεπτομερώς οι τεχνικές προδιαγραφές 
των γεωτρήσεων. 

Η Διεύθυνση Υδάτων διατηρεί το δικαίωμα ελέγχου 
αυτών των γεωτρήσεων για να αποφευχθεί παράνομη 
χρήση υπόγειου υδροφορέα. 

ΓΙΟ. Ερευνητικές γεωτρήσεις 

Δεν χορηγούνται άδειες για γεωτρήσεις προς διερεύ- 
νηση αξιοποίησης υπόγειου υδροφορέα. Ο κάθε ενδια¬ 
φερόμενος τεκμηριώνει το δικαίωμα χρήσης νερού με 
βάση την παρούσα απόφαση και του χορηγείται άδεια 
εκτέλεσης έργου. 

Γ εωτρήσεις που απαλλάσσονται από την διαδικασία 
αδειοδότησης είναι όσες εντάσσονται σε ερευνητικά 
προγράμματα και εκτελούνται για ανάγκες ελέγχου 
πιεζομετρίας οπότε φέρουν παραμένουσα σωλήνωση 
ή για ανάγκες ελέγχου κοιτασμάτων οι οποίες δεν σω¬ 
ληνώνονται. 

Οι ανάδοχοι αντίστοιχων ερευνητικών προγραμμάτων 
οφείλουν να ενημερώνουν την Διεύθυνση Υδάτων για 
την εκτέλεση γεωτρητικών εργασιών καθώς και των 
αποτελεσμάτων της έρευνας. 

Γ11. Ειδικά έργα 

Είναι τα έργα υδροληψίας των οποίων το νερό θα 
χρησιμοποιηθεί για την κάλυψη των αναγκών: 

• των τεχνητών λειμώνων 

• των αναδασωτέων εκτάσεων 

• πυρασφάλειας δασικών εκτάσεων 

• των εκπαιδευτικών και ερευνητικών δημοσίων ιδρυ¬ 
μάτων 

• θεματικών πάρκων κ.α. 

καθώς επίσης τα έργα που αναφέρονται σε ρύθμιση 
ροής ή αποθήκευση νερού όπως: 

• διευθετήσεις ρεμάτων - χειμάρρων - ποταμών 

• φράγματα - λιμνοδεξαμενές - τσιμέντινες ή χωμά¬ 
τινες δεξαμενές - ομβροδεξαμενές κ.α. 

ή τα έργα καθαρισμού - εξυγίανσης νερού όπως 

• μονάδες επεξεργασίας πόσιμου νερού για απομά¬ 
κρυνση απαγορευτικών παραμέτρων 

• μονάδες αφαλάτωσης κλπ. 

Γ ια την αδειοδότηση των έργων αυτών απαιτούνται ει¬ 
δικά δικαιολογητικά που ορίζονται κατά περίπτωση από 
την αδειοδοτούσα υπηρεσία (κοινή υπουργική απόφαση 
43504/2005). 

Δ. ΕΠΙΤΡΟΠΗ 

Ειδικές περιπτώσεις που δεν συμπεριλαμβάνονται στα 
ανωτέρω ή για τις οποίες συντρέχουν σοβαροί λόγοι 

επανεξέτασής τους, μολονότι εμπίπτουν στις κανονι¬ 
στικές διατάξεις των απαγορευτικών, περιοριστικών και 
ρυθμιστικών μέτρων της παρούσας, θα αντιμετωπίζο¬ 
νται από επιτροπή, η οποία θα αποτελείται από έναν 
υπάλληλο της Διεύθυνσης Υδάτων, έναν υπάλληλο του 
Τμήματος Εγγειοβελτιωτικών Έργων της Ν.Α. Θεσ/νί¬ 
κης ,έναν υπάλληλο του Τμήματος Περιβάλλοντος της 
Ν.Α. Θεσ/νίκης ή της Διεύθυνσης Περιβάλλοντος και 
Χωροταξίας της Περιφέρειας Κεντρικής Μακεδονίας 
(ανάλογα με την κατηγορία του έργου) κατά περίπτωση 
και ένα υπάλληλο του Φορέα Διαχείρισης των Λιμνών 
Κορώνειας-Βόλβης για τις περιοχές προστασίας της 
Λεκάνης Μυγδονίας. 

Ε. ΕΦΑΡΜΟΓΗ 

1. Η ισχύς της παρούσας αρχίζει από την ημερομηνία 
δημοσίευσης της στην Εφημερίδα της Κυβερνήσεως, 
οπότε παύει να ισχύει η προηγούμενη σχετική απόφαση 
με την υπ’ αριθμ. 271/15.7.2004 του Νομάρχη Θεσ/νίκης 
και ισχύει μέχρι την έκδοση νεωτέρας και μπορεί να 


ανακληθεί ή να τροποποιηθεί με τη διαδικασία που 
εκδόθηκε. 

2. Η παρούσα απόφαση θα δημοσιευθεί στον τοπικό 
τύπο και επικυρωμένα αντίγραφά της θα κοινοποιηθούν 
στις αρμόδιες υπηρεσίες. 

3. Με τη φροντίδα των Δημάρχων και των Τοπικών 
Προέδρων των Δ. Διαμερισμάτων στους οποίους κοινο¬ 
ποιείται η παρούσα, να αναρτηθεί η παρούσα στο χώρο 
των ανακοινώσεων και να δοθεί ευρεία δημοσιότητα σ’ 
αυτή με κάθε μέσο. 

4. Είναι δυνατή η άσκηση προσφυγής κατά της από¬ 
φασης αυτής από κάθε ενδιαφερόμενο, σύμφωνα με 
την ισχύουσα νομοθεσία. 

5. Η απόφαση αυτή δεν προκαλεί δαπάνη για το δη¬ 
μόσιο απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 22 Ιουνίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΠΑΡΑΡΤΗΜΑ 

ΑΠΑΓΟΡΕΥΤΙΚΑ ΠΕΡΙΟΡΙΣΤΙΚΑ ΜΕΤΡΑ ΓΙΑ ΤΗ ΑΕΚΑΝΗ ΑΝΘΕΜΟΥΝΤΑ (61) 

ΛΕΚΑΝΗ ΑΝΘΕΜΟΥΝΤΑ 


ΧΡΗΣΗ 

ΑΖΩΝΗ 

Β 1 (σημεία 2-12) & 

Γ ΖΩΝΗ 

Δ ΖΩΝΗ 


Ορίζεται 

Β 2 ΖΩΝΗ (400μ. 

Ορίζεται κύκλος 

Ορίζεται από τα σημεία 


από τα 

εκατέρωθεν της 

ακτίνας ΙΟΟΟμ. με 

12,15,16,17,18,19,20,11,12 


σημεία 

κοίτης του 

κέντρο το σημείο 



1,2,12,13,14 

Ανθεμούντα) 

Χ=421544 & 



και τη 


Υ=4484822 λόγω της 



θάλασσα 


ύπαρξης των 
εγκαταστάσεις των 
ιαματικών πηγών του 





Σέδες 


Υδρευτική 


Επιτρέπεται σε 


Δεν επιτρέπονται 

συλλογικών 


απόσταση 300μ. από 



δικτύων 


υφιστάμενα έργα 



Υδρευτική 


Μέχρι βάθος 120 μ. 


Μέχρι βάθους 100 μ. 

ιδιωτική 


και διάμετρο 


διαμέτρου τελ. σωλήνωσης 

Ι.Υ.Χ. 


σωλήνωσης 5 ίντσες 


5 ίντσες και κατανάλωσης 



Απόσταση 


έως 2.000 τη 3 /έτος 



300μ. από Ι.Υ.Χ., 


Απόσταση 



Ι.Β.Χ.,Ι.Α.Χ. 


300μ. από Ι.Υ.Χ., 



ΙΟΟΟμ. από Δ.Υ.Χ., 


Ι.Β.Χ.,Ι.Α.Χ. 



Δ.Α.Χ. 


ΙΟΟΟμ. από Δ.Υ.Χ., 

Δ.Α.Χ. 

Αγροτική 


Μέχρι βάθους 200 μ. 


Δεν επιτρέπονται 

συλλογικών 


ανεξαρτήτου 



δικτύων 

Ρ" 

διαμέτρου τελ. 




Ρ 

σωλήνωσης 

Ρ 


Αγροτική 

α. 

Μέχρι βάθους 120 μ. 

ο. 

'Ο 

Δεν επιτρέπονται 

ιδιωτική 

?*— 

διαμέτρου 




< 

σωλήνωσης 5 ίντσες 

< 



'ν. 

και κατανάλωσης 




δ 

έως 6.000 ιη 3 /έτος 

δ 



ί—< 

Απόσταση 





500μ. από 
Ι.Υ.Χ.,Ι.Α.Χ.,Ι.Β.Χ. 
ΙΟΟΟμ. από Δ.Υ.Χ., 
Δ.Α.Χ. 

Από τις παραπάνω 
αποστάσεις 
εξαιρούνται τα 
θερμοκήπια και τα 
φυτώρια στα οποία 
ορίζεται απόσταση 
150μ. από Ι.Υ.Χ., 
Ι.Α.Χ., Ι.Β.Χ. και 
500μ. από 

Δ.Υ.Χ.,Δ.Α.Χ. 

Βιομηχανική 


Μέχρι βάθους 120 μ. 
διαμέτρου τελικής 
σωλήνωσης 6 ίντσες 
και κατανάλωσης 
έως 10.000 ηι 3 /έτος 
Απόσταση 

300μ. από Ι.Υ.Χ., 
Ι.Β.Χ.,Ι.Α.Χ. 

ΙΟΟΟμ. από Δ.Υ.Χ., 
Δ.Α.Χ. 


Μέχρι βάθους 100 μ. 
διαμέτρου τελ. Σωλήνωσης 

5 ίντσες και κατανάλωσης 
έως 10.000 ιη 3 /έτος 

Απόσταση 

300μ. από Ι.Υ.Χ., 
Ι.Β.Χ,,Ι.Α.Χ. 

ΙΟΟΟμ. από Δ.Υ.Χ., 

Α.Α.Χ. 

Γ εωθερμική 


Βάθους > 350 μ. και 
απομόνιοση των 

υδροφόρων μέχρι τα 
350 μ. 


Επιτρέπεται χωρίς 
περιορισμό 

Αναψυχή, 

αποκατάσταση 

περιβάλλοντος, 

ερευνητικές για 

ανάδειξη 

θερμό μεταλλικών 

νερών κ.λ,π. 


Μέχρι βάθους 120 μ. 
και διαμέτρου 
σωλήνωσης 5 ίντσες 


Ανεξαρτήτου βάθους και 
διαμέτρου τελ. σωλήνωσης 

6 ίντσες 


ΠΙΝΑΚΑΣ I. 

ΖΩΝΗ Α 

Αριθ. 

Σημείου 

ΣΥΝΤΕΤΑΓΜΕΝΕΣ 

ΠΕΡΙΓΡΑΦΗ 

X 

Ψ 

1 

413272 

4489568 

Κόλπος Θεσσαλονίκης - ΒΙΑΜΥΛ 

2 

413453 

4489636 

Κόμβος με Παραλιακή Λεωφόρος Γεωργ. Σχολής 

12 

412181 

4483476 

Διασταύρωση του παραλιακού προς Περαία με τον 

επαρχιακό προς Επανομή (περιοχή Μηδέν) 

13 

410548 

4484931 

Είσοδος Ραδιοφωνικού Σταθμού 

14 

410614 

4485470 

Ραδιοφωνικός σταθμός - Κόλπος Θεσσαλονίκης 

ΠΙΝΑΚΑΣ II. 


ΖΩΝΗ Β1 


Αριθ. 

Σημείου 

ΣΥΝΤΕΈ 

X 

ΔΓΜΕΝΕΣ 

Ψ 

ΠΕΡΙΓΡΑΦΗ 

2 

413453 

4489636 

Κόμβος με Παραλιακή Λεωφόρος Γεωργ. Σχολής 

3 

414438 

4490124 

Διασταύρωση αγροτικών δρόμων 500 μ. Βόρεια Αγίου 

Γ εωργίου 

4 

414905 

4489858 

Διασταύρωση με Εθνική προς Χαλκιδική 

5 

416030 

4487751 

Αερογέφυρα Θέρμης 

6 

419767 

44485872 

Έξοδος Ν. Ραιδεστού σε διασταύρωση αγροτικού δρόμου προς 

«Τούμπα» 

7 

419384 

4485197 

100 μέτρα Δυτικά της «Τούμπας» Ν. Ραιδεστού 

δ 

419376 

4484967 

Διασταύρωση αγροτικού δρόμου με το ρέμα Λακκιάς 

9 

419849 

4484322 

Διασταύρωση αγροτικών δρόμων - διοικητικό όριο των 

Δήμων Θέρμης & Βασιλικών 

10 

418448 

4482103 

Διοικητικό όριο των Δήμων Θέρμης & Βασιλικών και 

διασταύρωση με επαρχιακό δρόμο προς Σουρωτή 

11 

413677 

4483168 

Παλαιός δρόμος προς Καρδία με διασταύρωση προς Ν. Ρύσιο 

12 

412181 

4483476 

Διασταύρωση του παραλιακού προς Περαία με τον επαρχιακό 

προς Επανομή 


ΠΙΝΑΚΑΣ III. ΖΩΝΗ Δ 

Αριθ. 

Σημείου 

ΣΥΝΤΕΤΑΓΜΕΝΕΣ 

ΠΕΡΙΓΡΑΦΗ 

X 

Ψ 

12 

412181 

4483476 

Διασταύρωση του παραλιακού προς Περαία 

με τον επαρχιακό προς Επανομή 

15 

414388 

4481150 

Τριγωνομετρικό στο ύψωμα «Μάρμαρο» 

16 

418862 

4477729 

Τριγωνομετρικό στο ύψωμα «Μύτη» 

17 

422799 

4476683 

Είσοδος οικισμού Αγίου Αντωνίου 

18 

426239 

4478092 

Άγιος Ιωάννης 

19 

429332 

4478806 

Διασταύρωση ρέματος Μπαρούδε, με 

αγροτικό δρόμο από Γαλαρινό - όριο Νομού 

Θεσσαλονίκης 

20 

422743 

4480443 

Είσοδος στον οικισμό της Σουρωτής και 

διασταύρωση με τον επαρχιακό δρόμο προς 

Βασιλικά 

11 

413677 

4483168 

Παλαιός δρόμος προς Καρδία με 

διασταύριοση προς Ν. Ρύσιο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 6, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοηι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 6 ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά; 210 4071010 ■ ίαχ: 210 4071010 ■ ίηίετηβΐ: Μ1ρ://νινινι.β1.φ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


ι Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 
> Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


Γ Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

Γ Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

Γ Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

Γ Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

Γ Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·£ΐ·(ΐΓ - ί-ιτίίίΙ: ννβί)ΐπ35ΐ£Γ·£ΐ@6ΐ.αΓ 













































































